Pla director de Cooperació i Educació per a la Transformació Social (2017-2020)



Amb el suport de l’Oficina de Cooperació al Desenvolupament de la Diputació de Barcelona

Amb el suport tècnic de Neus Martí i David Tarrasón (Consultors externs)

Amb la col·laboració del Consell de Cooperació i Solidaritat de Santa Coloma de Gramenet i del Fons Català de Cooperació al Desenvolupament

Més informació: [Web del Pla Director](http://www.gramenet.cat/temes/amb-les-persones/cooperacio-i-solidaritat/pla-director/).**Índex**

acrònims 4

Introducció 5

Missió i principis 7

MISSIÓ 7

PRINCIPIS 7

Àmbits i objectius d’incidència 8

1. Pau i Justícia 9

1.1. Foment de la cultura de pau 10

1.2. Defensa de la Justícia global 10

1.3. Contribució a l’acció humanitària 10

2. Desenvolupament Humà 11

2.1. Medis de vida, treball i sobirania alimentària 12

2.2. Salut i educació 12

3. Ciutats resilients i Sostenibles 13

3.1. Desenvolupament urbà sostenible en pro de la igualtat social i la eradicació de la pobresa 14

3.2. Desenvolupament urbà resilient i ambientalment sostenible 14

4. Apoderament de les dones 15

4.1. Garantir els drets civils i polítics 16

4.2. Garantir els drets econòmics, socials i culturals 16

4.3. Garantir els drets a una vida lliure de violència 16

Petjada d’incidència EN ELS OBJECTIUS DE DESENVOLUPAMENT SOSTENIBLE 17

Mitjans 19

AGENTS 19

INSTRUMENTS 22

PRESSUPOST 24

PROGRAMACIÓ 25

Desplegament, seguiment i avaluació 35

Planificació i seguiment anual 35

Avaluació de resultats final 35

Annexes 36

Annex 1. Procés de participació 36

Annex 2. Taula d’indicadors per al seguiment del Pla Director 37

GLOSSARI 43

## acrònims

|  |  |
| --- | --- |
| CAHE | Comitè Català d’Ajut Humanitari d’Emergència |
| EPD | Educació pel Desenvolupament i la Pau |
| FCCD | Fons Català de Cooperació al Desenvolupament |
| ODM | Objectius de Desenvolupament del Mil·lenni |
| ODS | Objectius de Desenvolupament Sostenible de les Nacions Unides |
| ONU | Organització de les Nacions Unides |
| PDCETS | Pla Director de Cooperació i Educació per a la Transformació Social |

# **Introducció**

Un nou pacte local amb els valors de la cooperació i la solidaritat

Teniu entre mans el **Pla director de Cooperació i Educació per a la Transformació Social (2017-2020)**(PDCETS) de Santa Coloma de Gramenet, el segon pla d’aquesta naturalesa que el govern municipal impulsa desde que l’any 2011 va aprovar el primer Pla Director de Cooperació i Solidaritat i Foment de la Pau (2011-2015). Aquest nou document, elaborat amb el suport de la Diputació de Barcelona, estableix els objectius d’incidència i les accions prioritàries en l’àmbit de la cooperació al desenvolupament, la sensibilització i l’educació per al desenvolupament i l’acció humanitària per al període 2017-2020.

Santa Coloma de Gramenet ha estat històricament una **ciutat compromesa amb la cooperació i la solidaritat internacional**, la cultura de pau i els drets humans, sobretot a partir del primer ajuntament democràtic. En aquesta trajectòria de compromís social i polític amb aquests valors i recollint les nombroses iniciatives i experiències de la ciutadania i l’ens local, l’any 2011 s’aprovà el primer pla director de Cooperació, solidaritat i foment de la pau (2011-2015). Aquest Pla, elaborat amb el suport de la Diputació de Barcelona, va constituir el primer esforç d’ordenació i planificació d’aquesta política municipal i va possibilitar tant la identificació dels reptes emergents del model de cooperació local descentralitzada com l’establiment dels principals instruments de cooperació.

Cinc anys després, i a partir dels aprenentatges generats en el marc d’una **avaluació final d’aquest primer Pla**[[1]](#footnote-1), l’Ajuntament de Santa Coloma de Gramenet ha impulsat l’elaboració d’aquest nou Pla director (2017-2020) que segueix impulsant un model de cooperació municipalista amb una vocació transformadora de les relacions i estructures que generen les desigualtats socials al món i que emfatitza la responsabilitat dels governs, ciutadans i ciutadanes i agents locals en canviar-les.

El **diàleg establert entre la ciutadania, els agents i l’ens local** per a la identificació dels objectius d’incidència i de les prioritats d’aquest Pla director ha respost a la vocació de concertació i complementarietat entre els agents d’aquesta política pública així com de construcció de qualitat democràtica i transparència en els sistemes de governança. Així doncs, les prioritats aquí recollides constitueixen no només un full de ruta cap una major incidència aquests sistemes de governança i en la millora del benestar humà, sinó també un nou compromís i pacte social amb la ciutadania per coordinar i sumar esforços en aquest procés.

Un nou compromís local amb l’agenda internacional del desenvolupament humà sostenible

El nou Pla director de Cooperació i Educació per a la Transformació Social (2017-2020), constitueix un instrument que **articula la política de cooperació descentralitzada municipal amb els compromisos internacionals** que orienten l’Agenda de l’eficàcia de l’Ajut Oficial al Desenvolupament cap a l’assoliment dels [Objectius de Desenvolupament Sostenible (ODS) de les Nacions Unides](http://www.un.org/sustainabledevelopment/es/objetivos-de-desarrollo-sostenible/).

Els compromisos dels governs amb l’Agenda de l’eficàcia de l’Ajut han evolucionat des la Declaració de París (2005) i s’han orientat a partir de [l’Aliança Global de Busan](https://www.oecd.org/dac/effectiveness/49650200.pdf) (2011) a impulsar l’apropiació de les prioritats de desenvolupament per part dels països en desenvolupament, l’enfocament de gestió basada en resultats, les aliances incloents per al desenvolupament i la transparència i la responsabilitat compartida. L’any 2014, l’avaluació realitzada pels governs en l’assoliment dels Objectius de Desenvolupament del Mil·leni (ODM) de les Nacions Unides en la primera reunió de la [Aliança Global per l’Eficàcia de la Cooperació al Desenvolupament](http://effectivecooperation.org/wp-content/uploads/2014/04/Hacia-una-cooperacio%CC%81n-al-desarrollo-ma%CC%81s-eficaz-FINAL.pdf) celebrada a Mèxic va portar als governs a renovar els seus compromisos per seguir millorant l’eficàcia de l’ajut cap a l’assoliment d’uns nous objectius de desenvolupament humà sostenible a l’horitzó 2030 que aconsegueixi ampliar les opcions i oportunitats de totes les persones, tant de les generacions actuals com de les futures.

La nova [Agenda 2030](http://www.un.org/ga/search/view_doc.asp?symbol=A/70/L.1&Lang=S) pel desenvolupament sostenible de les Nacions Unides que es concreta amb els **Objectius de Desenvolupament Sostenible** aprovats l’any 2016[[2]](#footnote-2) abasta de manera integral i universal els reptes del desenvolupament humà i la seva sostenibilitat en el límits del planeta. Els ODS mantenen les prioritats de desenvolupament establertes en el marc dels anteriors ODM (p.e, l'eradicació de la pobresa i la millora de l'accés a la salut, l'educació i la seguretat alimentària, etc.), a l’hora que introdueixen un conjunt d'objectius econòmics, socials i ambientals ampliant la voluntat de construir societats més pacífiques i inclusives, i definint els mitjans d'aplicació[[3]](#footnote-3). El Pla director que teniu entre les mans s’orienta a contribuir als nous compromisos des de la cooperació local descentralitzada d’àmbit municipal i urbà. L’Agenda urbana establerta a la [Conferència sobre la Vivenda i el Desenvolupament Urbà Sostenible, Hàbitat III](http://www.un.org/sustainabledevelopment/es/habitat3/) vol possibilitar processos de desenvolupament equitatiu i sostenibles a les ciutats on els reptes emergents són socials, econòmics, tecnològics, polítics, ambientals i culturals.

Els governs locals, com el de Santa Coloma de Gramenet, tenen doncs el repte de donar forma a aquesta transformació cap a un desenvolupament urbà sostenible i inclusiu. Aquest nou Pla Director vol ser un **instrument que orienti la mobilització dels diferents agents i la ciutadania del municipi cap a la construcció de ciutats més equitatives, resilients i sostenibles**, on les persones puguin contribuir a la seva governança i celebrar la seva diversitat.

Els Objectius de Desenvolupament Sostenible

Els [Objectius de Desenvolupament Sostenible](https://sustainabledevelopment.un.org/index.php?menu=1300) (ODS) constitueixen el marc d’aquest Pla Director. Es tracta d’un **conjunt d’objectius globals** establerts per l’Organització de les Nacions Unides (ONU) que **s’orienten a eradicar la pobresa, protegir el planeta i assegurar la prosperitat per a totes les persones**. Els 17 objectius engloben el conjunt d’eixos d’acció per assolir un desenvolupament sostenible a través de la implementació de l’Agenda 2030, aprovada el 25 de setembre del 2015 per l’ONU. El PDCETS visibilitza el vincle de les línies d’acció establertes amb els ODS que són universalment aplicables a tots els països.

# **Missió i principis**

## MISSIÓ

La missió de la política pública de cooperació de Santa Coloma de Gramenet és **promoure i impulsar processos transformadors que reforcin la qualitat democràtica, que contribueixin a millorar l’estat del benestar dels individus i les societats, i fomentin la defensa dels Drets Humans**[[4]](#footnote-4). Una política que vol incidir en els mecanismes i les estructures que generen les desigualtats amb la finalitat d’eradicar la violència i totes les formes de discriminació en totes les seves formes. Una política que aposta per l’educació com a model social transformador i el coneixement com a instrument d’emancipació individual i col·lectiva. Una política que busca protegir i fer efectius els Drets Humans per a totes les persones

Amb aquest efecte el Pla director vol fomentar els valors de la solidaritat, la responsabilitat en una món global, la igualtat entre les persones i el respecte a les diferències i reafirmar el desenvolupament humà sostenible com a procés de canvi progressiu en la qualitat de vida de les persones, que les col·loca al centre del desenvolupament, mitjançant una economia equitativa i ètica, una transformació dels patrons de consum, i un ús sostenible dels recursos per tal d’ampliar les llibertats humanes, de les actuals i futures generacions.

## PRINCIPIS

Els principis que fonamenten les prioritats d’aquest Pla Director responen als principis sectorials de la cooperació oficial al desenvolupament establerts per la [Llei 6/2001 de Cooperació per al Desenvolupament](http://www.parlament.cat/document/nom/TL%2018In.pdf), recullen els compromisos dels governs per millorar l’eficàcia i la qualitat de la cooperació internacional i s’articulen als principis de la qualitat democràtica, la transparència i el bon govern desplegats per la [Llei 19/2014 de transparència, accés a la informació pública i bon govern](http://www.gencat.cat/governacio/pub/sum/secgral/Llei192014_transparenciaQL97.pdf).

Principis

1. **Descentralització, qualitat democràtica i bon govern** garantint la col·laboració i complementarietat entre els poders públics i la societat civil.
2. **Alineació amb les visions, prioritats i necessitats** de desenvolupament de la societat civil i amb les estratègies del governs locals i institucions democràtiques del sud global.
3. **Transparència i informació** en la gestió de la política i actuacions de cooperació al desenvolupament i rendició de comptes dels agents que hi participen.
4. **Gestió pública eficaç i eficient** a través d’instruments de planificació, seguiment i avaluació que portin a la generació d’aprenentatges i a l’assoliment dels resultats esperats.
5. **Coherència del conjunt de les polítiques públiques** municipals amb els valors de la responsabilitat global, la cooperació i la solidaritat.

# **Àmbits i objectius d’incidència**

Els **àmbits d’incidència** d’aquest Pla Director són:

1) Pau i justícia,

2) Desenvolupament humà,

3) Ciutats resilients i sostenibles i

4) Apoderament de les dones.

En cadascú d’aquests, s’han establert una sèrie **d’objectius d’incidència** en el marc dels quals es desplegaran les actuacions de cooperació, i educació i sensibilització.

L’aposta d’aquest Pla Director per l’enfortiment de la qualitat democràtica, la defensa del dret a la igualtat entre les persones i la preservació del medi ambient i la lluita contra el canvi climàtic es tradueix en l’establiment de **tres objectius transversals que el conjunt de les actuacions que es derivin d’aquest Pla hauran de considerar**. Aquests objectius són:

1) Enfortiment de la qualitat democràtica dels sistemes de governança,

2) Enfocament d’igualtat de gènere i

3) Mitigació i adaptació al canvi climàtic.

Amb l’objectiu de possibilitar la consideració explícita d’aquestes tres temes en les actuacions que s’impulsin en el marc d’aquest Pla, s’identifiquen per cada objectiu d’incidència, els objectius transversals rellevants tal i com es mostra a la Figura 1. Per a cada objectiu d’incidència, es marca quin dels tres objectius transversal resulta pertinent de considerar amb els cercles de colors (color blau indicant la pertinença de vetllar pels aspectes de qualitat democràtica, color lila indicant la pertinença de vetllar pels aspectes d’igualtat de gènere a través d’estratègies de transversalització, i color verd indicant la pertinença de vetllar pels aspectes de mitigació o adaptació al canvi climàtic). Quan el símbol és ple de color indica que l’objectiu en qüestió és rellevant.

Figura 1. Quadre de plantejament dels objectius d’incidència del Pla Director

|  |  |  |  |
| --- | --- | --- | --- |
| Objectiu d’incidència | Objectius transversals | | |
|  | QD | IG | CC |
| *Formulació dels objectius* |  |  |  |

*Qualitat Democràtica (QD); igualtat de gènere (IG); Canvi climàtic (CC)*

Les **prioritats geogràfiques** per a l’acció de la cooperació en la contribució als objectius que s’estableixen en aquest Pla són, principalment, Amèrica Llatina i regió mediterrània, si bé s’establiran noves aliances a l’Àfrica subsahariana, regions en conflicte i post-conflicte i regions afectades per emergències i crisis humanitàries.

## Pau i Justícia

|  |  |
| --- | --- |
| *Font: Cartell de l‘exposició “Crisi de refugiats a Europa” per part de Ruido Photo. Ajuntament de Santa Coloma de Gramenet. 2016.* | |
| Contribuir a la construcció d’un **món més lliure, just i en pau** és el principal objectiu que es persegueix. Les accions que s’emmarquen en aquest àmbit estan orientades a la **protecció i la garantia del gaudi dels Drets Humans, individuals i col·lectius, amb especial èmfasi en els sectors de la població més vulnerables**. Les prioritats establertes volen contribuir a vehicular les demandes de les persones titulars de drets cap als organismes i institucions titulars de les obligacions de protecció. S’inclou la promoció de la cultura de la pau i la sensibilitat al conflicte, vetllant pel respecte als drets humans, el rebuig a la violència en totes les seves formes i l’adhesió als principis de llibertat, justícia, solidaritat i tolerància, així com la comprensió entre els pobles, els col·lectius i les persones. Addicionalment es fa èmfasi en la **justícia global, creant espais de reflexió i anàlisi per una consciència crítica envers les causes que generen desigualtats i conflictes, i per contribuir al canvi de les actituds i pràctiques** que han de fer possible una ciutadania responsable, respectuosa i compromesa amb la transformació social. S’inclou en aquest àmbit **l’acció humanitària** tant d’àmbit general com d’emergència per garantir els drets humans de les persones víctimes de desastres naturals, guerres i conflictes. |  | |

S’identifiquen tres blocs d’objectius:

* *Foment de la cultura de pau*
* *Defensa de la justícia global*
* *Contribució a l’acció humanitària*

#### 1.1. Foment de la cultura de pau

|  |  |  |  |
| --- | --- | --- | --- |
| Objectius | QD | IG | CC |
| 1.1.a. Ampliar les capacitats de les institucions públiques locals i les organitzacions de la societat civil en educació per al desenvolupament, educació pels drets humans i educació per a la pau |  |  |  |
| 1.1.b. Contribuir a millorar el coneixement sobre les causes estructurals que provoquen la pobresa, les desigualtats, l’exclusió i la violència, i sobre les eines per a combatre-les d’una manera més eficaç, mitjançant el suport a iniciatives ciutadanes en l'àmbit de l'educació formal, no formal i informal. |  |  |  |
| 1.1.b. Incrementar la sensibilització i mobilització social dels joves i de la ciutadania colomenca per a transformar actituds i comportaments en pro del desenvolupament humà sostenible i la pau. |  |  |  |
| 1.1.d. Fomentar una acció del govern municipal coherent amb la promoció de l’Educació per al desenvolupament, l’Educació pels drets humans i l'Educació per la pau. |  |  |  |

#### 1.2. Defensa de la Justícia global

|  |  |  |  |
| --- | --- | --- | --- |
| Objectius | QD | IG | CC |
| 1.2.a. Fomentar una acció del govern municipal que incideixi en la sensibilització i en la conscienciació en la temàtica del refugi i asil, els fluxos migratoris, els desplaçaments forçats i les causes que els originen. |  |  |  | |
| 1.2.b. Promoure accions encaminades a reforçar la cohesió social i la convivència per acabar amb manifestacions d’odi i discriminació: el racisme i totes les fòbies a la diversitat (la xenofòbia, la islamofòbia, la LGTBI-fòbia, l’aporofòbia, etc.) |  |  |  | |
| 1.2.c. Promoure l'educació en igualtat d'oportunitats i de gènere, respecte i tolerància |  |  |  | |
| 1.2.d. Promoure accions relacionades amb la justícia transicional (veritat, justícia, reparació i memòria històrica). |  |  |  | |

#### 1.3. Contribució a l’acció humanitària

|  |  |  |  |
| --- | --- | --- | --- |
| Objectius | QD | IG | CC |
| 1.3.a. Participar activament i conjuntament amb altres municipis a la Xarxa de Ciutats Refugi, així com de totes iniciatives que sorgeixin de la societat civil, entitats i moviments socials de la ciutat per a l’acollida de persones refugiades. |  |  |  |
| 1.3.b. Oferir suport assistencial per cobrir les necessitats bàsiques de les víctimes de desastres naturals, guerres o conflictes, així com contribuir a la reconstrucció dels serveis en les zones afectades per aquests episodis. |  |  |  |

*Qualitat Democràtica (QD); igualtat de gènere (IG); Canvi climàtic (CC)*

## Desenvolupament Humà



|  |  |
| --- | --- |
| *Font: Cartell de l‘exposició “Les veus de l’aigua” per part de Pepe Navarro. Ajuntament de Santa Coloma de Gramenet. 2015.*  La necessitat d’un **canvi de paradigma del desenvolupament**, és més necessari que mai. La globalització incontrolada està generant inestabilitat en tots els àmbits i provocant canvis que superen el ritme d'adaptació de les societats i cultures, fent augmentar el nombre de conflictes, la desigualtat, la desocupació i l'alienació social. Aquest canvi implica, transitar cap a un **paradigma de desenvolupament humà sostenible centrat en les persones, basat en els Drets Humans universals i que respecta els límits del planeta**. Un canvi que posa èmfasi en el nivell de benestar dels individus i les societats, la preservació del medi ambient com un requisit previ per al desenvolupament humà, i contribueix a disminuir la bretxa de les desigualtats socials entre rics i pobres. La generació de benestar esdevé doncs un **procés d’ampliació de les capacitats de totes les persones i llurs opcions per a viure, amb un marc polític i social que garanteixi la igualtat d’oportunitats**.  S’identifiquen dos blocs d’objectius:   * *Medis de vida, treball i sobirania alimentaria* * *Salut i educació* |  |

#### 2.1. Medis de vida, treball i sobirania alimentària

|  |  |  |  |  |
| --- | --- | --- | --- | --- |
| Objectius | QD | | IG | CC |
| 2.1.a. Contribuir a millorar la capacitat i actius (recursos, necessitats, accés) de les persones i poblacions per generar i mantenir les seves formes de vida i millorar el seu benestar com el de les generacions futures sense malmetre els recursos naturals. |  | |  |  |
| 2.1.b. Promoure mecanismes d'inversió socials i econòmics (per exemple, microcrèdits) per ajudar les estratègies dels medis de vida existents, així com mecanismes d’inversió socials i econòmics de l’economia solidària i la banca ètica. |  | |  |  |
| 2.1.c. Proporcionar a les comunitats els mitjans per elaborar i desenvolupar les seves pròpies estructures de representació democràtica i governança. |  | |  |  |
| 2.1.d. Defensa dels drets humans laborals de les treballadores i els treballadors en els països socis i enfortiment de les organitzacions sindicals i socials. |  |  | |  |
| 2.1.e. Promoure el treball digne per a totes i tots com a mecanisme que garanteix un model de  creixement econòmic inclusiu i  sostenible. |  | |  |  |
| 2.1.f. Contribuir a la seguretat i la sobirania alimentària qüestionant l’actual model industrial i promovent l’agricultura ecològica, fomentant el consum responsable. |  | |  |  |
| 2.1.g. Defensar el dret a una alimentació adient i a la sobirania alimentària com autèntics drets fonamentals. |  | |  |  |

#### 2.2. Salut i educació

|  |  |  |  |
| --- | --- | --- | --- |
| Objectius | QD | IG | CC |
| 2.2.a. Contribuir a la millora de la qualitat dels sistemes de salut i educatius públics per garantir l’accés universal de totes les persones. |  |  |  |
| 2.2.b. Contribuir a la formació de professionals mèdics locals, aportar-hi coneixement tècnic i equipaments |  |  |  |
| 2.2.c. Contribuir en la millora de la salut materno-infantil i les condicions de vida de dones i nenes, reconeixent el seu dret a la integritat física i llibertat personal, en condició d’igualtat social i lliures de violència de gènere |  |  |  |
| 2.2.d. Garantir l’accés igualitari de totes les persones a una educació i formació al llarg de la vida que permeti el seu desenvolupament en llibertat |  |  |  |

*Qualitat Democràtica (QD); igualtat de gènere (IG); Canvi climàtic (CC)*

## 3. Ciutats resilients i Sostenibles

|  |  |  |
| --- | --- | --- |
| *Font: Cartell de l‘exposició “L’experiència urbana de Villa el Salvador”. Ajuntament de Santa Coloma de Gramenet. 2013.* | | |
| Aquest àmbit s’alinea amb l’ideari de la nova **Agenda Urbana (Habitat III)**[[5]](#footnote-5), que pregona el compromís **d’una ciutat per a tothom**, referint-se a la igualtat en l'ús i el gaudi de les ciutats i buscant promoure la inclusivitat i garantir que tots els habitants, tant de les generacions presents com futures, sense discriminació de cap tipus, puguin crear ciutats i assentaments humans justos, segurs, sans, accessibles, assequibles, resilients i sostenibles i habitar en ells, a fi de promoure la prosperitat i la qualitat de vida per a tots.  Un dels elements claus és l’establiment de **relacions d’intercanvi i cooperació tècnica directa municipal amb les ciutats sòcies,** i el foment i participació activa en xarxes nacionals i internacionals en aquelles **polítiques i serveis en els que l’Ajuntament té expertesa**, com ara són les de **joventut, cultura, educació, esports, residus, medi ambient, serveis socials i atenció a les persones, participació ciutadana, convivència i el conjunt de serveis municipals**.  S’identifiquen dos blocs d’objectius:   * *Desenvolupament urbà sostenible en pro de la igualtat social i la eradicació de la pobresa* * *Desenvolupament urbà resilient i ambientalment sostenible* |  |

#### 3.1. Desenvolupament urbà sostenible en pro de la igualtat social i la eradicació de la pobresa

|  |  |  |  |  |
| --- | --- | --- | --- | --- |
| Objectius | QD | | IG | CC |
| 3.1.a. Garantir l’accés universal de les persones als serveis bàsics eliminant els factors i barreres discriminatòries (p.e, aigua potable, el sanejament i gestió de residus, l’energia, l’atenció sanitària, l’educació, el transport públic, la promoció cultural, etc.). |  | |  |  |
| 3.1.b. Garantir l’accés a una alimentació suficient, sana i nutritiva. |  |  | |  |
| 3.1.c. Garantir l’accés universal a un habitatge digne i segur. |  | |  |  |
| 3.1.d. Eliminar els factors de segregació de la ciutadania a les ciutats (p.e., per raó de gènere, ètnia, edat, diversitat funcional, etc.) que generen desigualtats territorials i en les oportunitats de desenvolupament de les persones. |  | |  |  |
| 3.1.e. Contribuir a la bona convivència, a la cohesió social i a la fi de qualsevol forma de violència. |  | |  |  |

#### 3.2. Desenvolupament urbà resilient i ambientalment sostenible

|  |  |  |  |  |
| --- | --- | --- | --- | --- |
| Objectius | QD | | IG | CC |
| 3.2.a. Contribuir a la mitigació de la contaminació de l’aire a través de mesures de qualitat de l’aire i a adreçar els condicionants de la salut de les persones. |  | |  |  |
| 3.2.b. Garantir l’accés equitatiu als espais verds i les funcions ecosistèmiques que mantenen (biodiversitat, regulació hídrica, prevenció d’incendis, lleure, etc.), garantint la diversitat d’usos (p.e., horts urbans, espais agrícoles i fluvials). |  | |  |  |
| 3.2.c. Contribuir a la resiliència de les ciutats per reduir els riscos i impactes del canvi global a través del foment del transport públic, la millora dels sistemes de planificació urbana, la qualitat de les infraestructures, i la coordinació dels agents en les respostes locals. |  | |  |  |
| 3.2.d. Promoure iniciatives innovadores i ecològiques facilitant el treball en xarxa dels agents i la seva participació en els sistemes de governança local. |  |  | |  |

*Qualitat Democràtica (QD); igualtat de gènere (IG); Canvi climàtic (CC)*

## 4. Apoderament de les dones



*Font: Cartell de l‘exposició “Les filles de Durga” per part d’Eva Parey. Ajuntament de Santa Coloma de Gramenet. 2016.*

|  |  |
| --- | --- |
| La desigualtat de gènere persisteix en gairebé tots els àmbits, i és un obstacle per al desenvolupament del conjunt de la societat. En aquest pla es reforça doncs el compromís de Santa Coloma amb l’agenda internacional d’apoderament de les dones marcada per la [Declaració y Plataforma d’acció de Beijing](http://www.un.org/womenwatch/daw/beijing/pdf/BDPfA%20S.pdf) de la IV Conferència Mundial sobre la dona de l’ONU de l’any 1995. Des d’una lògica de drets, s’aposta per situar els drets humans de les dones com element vehiculador de la transformació de la societat.  Posant l’accent en l’apoderament de les dones, en la seva participació plena en els espais de presa de decisions i potenciant els lideratges femenins transformadors.  S’identifiquen tres blocs d’objectius[[6]](#footnote-6):   * *Garantir els drets civils i polítics de les dones* * *Garantir els drets econòmics, socials i culturals* * *Garantir els drets a una vida lliure de violència* |  |

#### 4.1. Garantir els drets civils i polítics

|  |  |  |  |
| --- | --- | --- | --- |
| Objectius | QD | IG | CC |
| 4.1.a. Impulsar l’apoderament polític de les dones per a reforçar la capacitat d’exigir els seus drets i per a combatre l’exclusió tant a nivell local com global. |  |  |  |
| 4.1.b. Fomentar els processos de concertació política i social que permetin la participació de les dones, en els espais de presa de decisions. |  |  |  |

#### 4.2. Garantir els drets econòmics, socials i culturals

|  |  |  |  |
| --- | --- | --- | --- |
| Objectius | QD | IG | CC |
| 4.2.a. Impulsar els drets econòmics de les dones centrats en llur apoderament i autonomia. |  |  |  |
| 4.2.b. Impulsar el dret a la salut i en especial el dret al propi cos, els drets sexuals i els drets reproductius, com també el dret a la cura, la guarició i l’autocura. |  |  |  |
| 4.2.c. Impulsar el dret a l’educació pública i de qualitat de les dones i els infants, en totes les etapes educatives des d’una perspectiva coeducativa i de prevenció. |  |  |  |
| 4.2.d. Defensar el dret al treball productiu en condicions laborals dignes d’igualtat entre dones i homes |  |  |  |

#### 4.3. Garantir els drets a una vida lliure de violència

|  |  |  |  |
| --- | --- | --- | --- |
| Objectius | QD | IG | CC |
| 4.3.a. Contribuir a la prevenció, la detecció i l’eradicació de la violència masclista en totes les seves formes (física, sexual, psicològica, econòmica i institucional) i en tots els àmbits (la parella, el familiar, el laboral, el social i el comunitari). |  |  |  |

*Qualitat Democràtica (QD); igualtat de gènere (IG); Canvi climàtic (CC)*

## Petjada d’incidència EN ELs OBJECTIUS DE DESENVOLUPAMENT SOSTENIBLE[[7]](#footnote-7)

La petjada d’incidència és una representació gràfica dels objectius (ODS) als que els agents de la cooperació contribueixen a través de les seves accions, projectes i programes. Es tracta d’una manera de visualitzar en quins àmbits del desenvolupament sostenible està incidint més la política de cooperació al desenvolupament local perquè l’acció dels agents en aquests eixos és més important (tant en termes de la diversitat d’agents que hi incideixen així com de la focalització de les seves accions en aquests eixos).

La petjada d’incidència possibilita reflectir en quina mesura aquesta política té una major o menor vocació de focalització en cada un dels ODS i quins serien els temes o àmbits de cooperació al desenvolupament en els que Santa Coloma de Gramenet aporta un valor afegit.

Les Figures 2 i 3 presenten els ODS en els que els agents de la cooperació de Santa Coloma contribueixen majoritàriament. En la Figura 2 es visualitza la petjada d’incidència de les entitats i en la Figura 3 la de l’Ajuntament.

L’alineació i complementarietat de la missió i objectius de cooperació de l’Ajuntament i de les entitats en el marc dels lineaments i prioritats consensuades de cooperació fa que les dues petjades mostrin la capacitat d’incidència dels agents focalitzada en els següents ODS:

* ODS 16 . Promoure societats pacífiques i inclusives
* ODS 10. Reduir les desigualtats
* ODS 2. Posar fi a la fam
* ODS 3. Garantir una vida saludable i promoure el benestar per a tothom
* ODS 4. Garantir una educació de qualitat i inclusiva
* ODS 5. Aconseguir la igualtat de gènere
* ODS 8.  Treball digne  i creixement econòmic
* ODS 11. Col·locar a les ciutats al centre del desenvolupament sostenible.

*Figura 2. Petjada d’incidència dels ODS de les entitats*

****

*Figura 3. Petjada d’incidència dels ODS de l’Ajuntament*

# **Mitjans**

## AGENTS

Els agents de la política de cooperació municipal a Santa Coloma de Gramenet inclouen el conjunt d’agents organitzats i els col·lectius socials que promouen i s’articulen amb les iniciatives de cooperació al desenvolupament promogudes des del municipi.

En **l’àmbit social** trobem les entitats locals actives l’àmbit municipal, les entitats que treballen en l’àmbit de la justícia, drets humans i educació pel desenvolupament que treballen en l’àmbit associatiu supramunicipal, col·lectius socials que impulsen i s’articulen a iniciatives de cooperació, i persones del municipi que estan vinculades per la seva trajectòria professional a iniciatives de cooperació. Aquest Pla Director planteja la necessitat que les persones i entitats que actualment participen en la política pública de cooperació ho segueixin fent, tot ampliant la base social ciutadana i articulant agents emergents, com el **col·lectiu de joves del municipi**.

En **l’àmbit institucional** s’hi inclou l’Ajuntament, amb el Departament de Cooperació i Solidaritat i la resta de departaments i àrees, els organismes mancomunats amb un rol actiu en la gestió de la política pública de cooperació (p.e., la Diputació de Barcelona, el Fons Català de Cooperació al Desenvolupament), equipaments i serveis públics no municipals localitzats a Santa Coloma (p.e., centres universitaris, centres educatius, etc.) i les xarxes de governs i administracions locals relacionades amb els àmbits d’incidència d’aquest Pla en les que Santa Coloma participa.

Les relacions entre els agents s’impulsaran des d’una visió de **complementarietat i associació per tal d’establir marcs d’actuació compartits i coordinats** on es posi en valor les especificitats i saber fer de cada agent.

L’espai per a la coordinació i generació de relacions de complementarietat entre els agents de la cooperació seguirà sent el **Consell de Cooperació**, el funcionament del qual haurà de possibilitar les relacions sinèrgiques tant entre els agents com amb el Departament de Cooperació i Solidaritat. A la vegada, el Pla fomentarà i impulsarà els processos de col·laboració entre els departaments i àrees de l’ens local per tal de millorar la coherència de polítiques.

Línies d’acció

A1. Per ampliar la participació de la població en els processos de cooperació.

A1.1 Millorar la comunicació a la ciutadania dels processos de cooperació impulsats des del municipi de Santa Coloma a través de la visibilització dels agents de la cooperació i dels projectes que impulsen[[8]](#footnote-8).

A1.2 Promoure el voluntariat social a través de les entitats del municipi facilitant informació tècnica sobre instruments de gestió, difonent en el web de l’Ajuntament informació a la ciutadania sobre opcions de voluntariat existents en l’àmbit de cooperació i la solidaritat al municipi.

A1.3 Portar a terme iniciatives i campanyes de difusió municipal entorn a temàtiques rellevants, dies assenyalats, participació en xarxes de ciutats , etc.

A2. Per impulsar les iniciatives de cooperació i solidaritat dels joves fomentant experiències vivencials i processos col·laboratius en i amb les entitats.

A2.1. Posar en funcionament un canal de comunicació (p.e., mailing, grup de Google, etc.) per coordinar-se amb el col·lectiu de joves interessats en les iniciatives de cooperació.

A2.2. Explorar nous canals de comunicació orientats als joves per informar sobre els espais i recursos de cooperació i solidaritat existents (p.e., ampliant la informació al web de l’Ajuntament, destacant les activitats i iniciatives de les entitats a les quals poden participar; organitzant xerrades i sessions temàtiques, etc.)

A2.3. Acompanyar (tècnica i econòmicament) a mode d’experiència pilot alguna iniciativa rellevant de cooperació impulsada per joves de Santa Coloma.

A2.4. Difondre entre els joves de la ciutat els valors de la solidaritat, la cultura de la pau i la cooperació al desenvolupament en coordinació amb els centres educatius de la ciutat i els departaments de l’Ajuntament que despleguen polítiques adreçades als joves, i la participació de joves que han participat en experiències d’intercanvi i solidaritat.

A2.5. Establir un canal de participació/ articulació dels joves amb interès en la cooperació i la solidaritat en el Consell de Cooperació.

A3. Per millorar la coherència de les polítiques municipals fomentant sinèrgies i complementarietats entre regidories i departaments.

A3.1 Impulsar mocions del Ple relacionades amb temes d’actualitat vinculats a la Pau, la Solidaritat, els Drets Humans i la Cooperació internacional i donar suport a iniciatives d’incidència social i política.

A3.2 Integrar en els principis i valors de la carta de serveis dels departaments els valors de la responsabilitat global de les actuacions municipals, la qualitat democràtica i la solidaritat.

A3.3 Fomentar la participació del conjunt de serveis i àrees de l’Ajuntament (a banda del Departament de Cooperació i Solidaritat) en el Consell de Cooperació i les seves comissions permanents.

A3.4 Impulsar processos col·laboratius entre el Departament de Cooperació i Solidaritat i la resta de departaments i àrees de l’Ajuntament per tirar endavant projectes de cooperació tècnica directa municipal.

A3.5 Introduir requisits de responsabilitat global en els procediments i plecs de contractació pública.

A4. Per afavorir relacions de complementarietat, col·laboració i co-creació d’iniciatives de cooperació entre els agents de la cooperació, enfortint els vincles i sinèrgies entre aquests.

A4.1. Constituir comissions temàtiques i permanents en el Consell de Cooperació associades als àmbits i objectius d’incidència del Pla Director en les que s’integrin el conjunt d’agents representats (entitats, persones rellevants i àrees de l’Ajuntament).

A4.2. Realitzar sessions monogràfiques de treball participatiu en el Consell de Cooperació entorn a temàtiques rellevants que possibilitin compartir experiències i generar aprenentatges.

A4.3. Fomentar la interacció de les entitats fora del Consell de Cooperació a través d’activitats que portin al reforç de les complementarietats institucionals i la creació de sinèrgies.

A4.4. Impulsar processos pilot de treball conjunt en projectes que puguin requerir del suport d’altres agents (p.e, altres entitats, àrees de l’ajuntament, centres educatius, experts, etc.) per accelerar la seva incidència.

A4.5. Facilitar la comunicació entre els agents a través de l’ús de les noves tecnologies, eines i xarxes socials (p.e, per elaborar col·laborativament un calendari anual activitats).

A5. Per enfortir les capacitats dels agents de la cooperació en temes rellevants i significatius (p.e., instruments i modalitats de cooperació, planificació i seguiment, gestió del voluntariat, noves tecnologies, etc.).

A5.1 Concretar les necessitats específiques de formació dels agents de la cooperació a Santa Coloma.

A5.2 Realitzar un programa amb propostes i recursos formatius que s’adeqüi a les necessitats identificades i possibiliti l’adquisició de coneixements i el desenvolupament d’aprenentatges del agents[[9]](#footnote-9).

A6. Per consolidar la política pública de cooperació de Santa Coloma i les relacions de cooperació directa municipal i institucional amb altres municipis, xarxes i associacions de governs locals en l’àmbit estatal i internacional.

A6.1 Impulsar processos de col·laboració amb altres municipis de l’àrea metropolitana en la identificació de reptes i estratègies conjuntes en l’àmbit de cooperació i la solidaritat.

A6.2 Participar activament del processos de concertació i de treball en xarxa dels organismes mancomunats com ara la Diputació de Barcelona[[10]](#footnote-10), incloent la participació en xarxes europees de municipis per a impulsar projectes municipals estratègics mitjançant la recerca de fons, bones pràctiques, acords d’associació, etc.

## INSTRUMENTS

Els instruments de la cooperació al desenvolupament i solidaritat internacional que estan al servei de la política de cooperació municipal a Santa Coloma de Gramenet són **la cooperació tècnica** (a iniciativa dels agents de la cooperació o del propi Ajuntament), **l’educació i la sensibilització social per al desenvolupament i l’ajut humanitari** (general i d’emergència), tal i com estan recollits en la [Llei 26/2001](http://www.parlament.cat/document/nom/TL%2018In.pdf).

Aquest Pla Director continua impulsant les iniciatives de cooperació, educació i sensibilització de les entitats i **proposa consolidar la cooperació directa municipal a partir dels aprenentatges de les experiències desenvolupades fins el moment** a través, per exemple, dels agermanaments que han promogut aquest instrument. La tasca important que desenvolupen tant les institucions com les entitats per denunciar i incidir en les causes de les desigualtats socials dona especial rellevància a l’educació per al desenvolupament i la pau com un instrument estratègic de transformació. També es proposa seguir contribuint als esforços coordinats per respondre a emergències humanitàries amb l’objectiu de salvar vides humanes amenaçades per catàstrofes naturals, conflictes o guerres, així com ajudar a les persones refugiades i desplaçades dels seus països d’origen. Amb l’objectiu de millorar l’eficàcia d’aquests esforços, el Pla impulsa l’optimització de les eines i instruments de gestió (convocatòria, disseny de projectes, etc.).

Línies d’acció

A7. Per consolidar la cooperació al desenvolupament en les seves dos modalitats:

1. Cooperació directa municipal que tingui com a objectiu l’ampliació de capacitats tècniques locals per a la millora dels serveis públics i la qualitat democràtica dels governs locals.

A7.1 Consolidar els processos oberts de cooperació directa municipal i generar oportunitats de participació en nous projectes coherents amb els àmbits d’especialització dels serveis municipals de Sant Coloma a partir del treball en xarxa amb altres ens locals i agents.

A7.2 Afavorir la participació de la plantilla de personal de les àrees i serveis de l’Ajuntament (a banda del Departament de Cooperació i Solidaritat) en missions tècniques de projectes de cooperació (existents o nous) que tinguin com a prioritat l’ampliació de capacitats locals per a la millora dels serveis públics i la qualitat democràtica dels governs locals.

A7.3 Establir un marc de cooperació directa municipal en el que s’estableixin les modalitats de suport[[11]](#footnote-11) i àmbits d’especialització[[12]](#footnote-12) de les àrees i serveis de l’Ajuntament així com el procediment de coordinació i desplegament a seguir.

A7.4 Enfortir les capacitats i el coneixement de les àrees i serveis sobre la cooperació directa municipal a través d’accions de formació al personal tècnic, comunicació, formació, intercanvi d’experiències i generació d’aprenentatges.

1. Cooperació al desenvolupament i solidaritat a iniciativa del teixit associatiu i la ciutadania.

A7.5. Planificar la publicació de la convocatòria de subvencions per a projectes de cooperació, sensibilització i EpD a temps i dotar-la dels recursos suficients per a impulsar les iniciatives de les entitats, incloent com a prioritat els àmbits d’incidència i agents emergents, com ara la cooperació cultural i els joves.

A7.6. Adequar la convocatòria ordinària de subvencions per a actuacions de cooperació a les prioritats d’incidència d’aquest Pla Director i millorar els instruments per a la seva gestió (p.e., bases i formularis, sistema de criteris de valoració, etc.) conjuntament amb el Fons Català de Cooperació al Desenvolupament (FCCD).

A7.7. Establir els criteris per a la formalització de convenis directes de col·laboració (sense concurrència) amb entitats que portin a terme projectes de cooperació al desenvolupament. Harmonitzar els instruments de gestió d’aquests convenis directes amb els instruments de gestió dels projectes subvencionats a través de la convocatòria de subvencions.

A7.8 Oferir eines i instruments que facilitin la gestió de les actuacions a les entitats (p.e, eines de planificació i seguiment, eines d’avaluació, etc.).

A7.9 Complementar el seguiment de les actuacions subvencionades amb sessions presencials (p.e, reunions bilaterals, sessions informatives obertes al públic, sessions de presentació en el Consell de Cooperació) que possibilitin compartir els processos i identificar aprenentatges.

A8. Per consolidar la sensibilització i Educació per al Desenvolupament i la Pau com a instruments de la política de cooperació i solidaritat

A8.1. Elaborar un programa de Sensibilització i d’Educació pel Desenvolupament i la Pau (EPD) que estableixi prioritats específiques i que inclogui la coordinació d’esforços amb altres àrees de l’Ajuntament per a la integració de l’EPD en els centres educatius, com a contingut curricular complementari.

A8.2. Fomentar la generació d’aprenentatges en les experiències en EPD dels centres educatius, i sistematitzar les bones pràctiques per a possibilitar la transferència a altres centres educatius.

A8.3. Per a la convocatòria de subvencions amb concurrència, generar instruments específics per als projectes de sensibilització i EPD (p.e, criteris, formularis, requisits pressupostaris, etc.).

A8.4. Harmonitzar els instruments de gestió dels convenis de col·laboració directa amb entitats que portin a terme projectes en l’àmbit de l’EPD amb els instruments de gestió dels projectes d’EPD subvencionats a través de la convocatòria de subvencions.

A9. Per seguir contribuint de manera efectiva a les necessitats d’ajut humanitari

A9.1 Respondre a les crides d’ajut humanitari del Fons Català de Cooperació al Desenvolupament (FCCD) i del Comitè Català d’Ajut Humanitari d’Emergència (CAHE), mantenint la coordinació amb la resta d’agents.

A9.2 Donar suport a accions de sensibilització i informació a la ciutadania per fomentar la seva col·laboració i participació en les campanyes impulsades.

A9.3 Impulsar la coordinació de les iniciatives de solidaritat de la ciutadania i les entitats que responen a crides d’ajut humanitari d’emergències.

A9.4 Donar suport a iniciatives d’acció humanitària en crisis de llarga durada impulsades per agents especialitzats de Santa Coloma.

## 

## PRESSUPOST

La dotació pressupostària anual per al desplegament d’aquest Pla Director ha de ser suficient per a assolir els compromisos establerts a quatre anys. Aquesta dotació ha de constituir com a mínim el 0,7% dels ingressos propis del consistori, i si pot ser anar-lo incrementant fins assolir l’1%. La metodologia d’estimació seguirà els criteris de càlcul de [l’informe sobre el càlcul de les aportacions en concepte de 0,7%](http://www.fonscatala.org/recursosDocumentals/index.php?id_pagina=88&idRegi=74&tp=12&c=9) del FCCD.

La dotació pressupostària garantirà la provisió dels recursos humans necessaris per a la gestió i desplegament eficaç del Pla en el Departament de Cooperació i Solidaritat, podent ser ampliats al llarg dels quatre anys de vigència.

La planificació pressupostària anual es realitzarà de manera que el repartiment dels pressupost entre els instruments de cooperació i solidaritat internacional s’ajustarà als següents rangs:

* Cooperació al desenvolupament (a iniciativa de les entitats i municipal directa): entre el 50% i el 55% del pressupost anual. En aquest instrument, es dedicarà entre el 20% i 25% dels recursos a actuacions de cooperació directa municipal i entre el 75% i 80% a actuacions de cooperació a iniciativa de les entitats.
* Sensibilització, Educació per al Desenvolupament i la Pau: entre el 35% i el 45% del pressupost anual.
* Acció Humanitària: entre el 5% i 10% del pressupost anual.

En el marc d’aquest Pla Director es continuaran fent esforços per comptar amb recursos externs, addicionals als municipals, per contribuir a millorar l’eficàcia i qualitat de la política de cooperació i complementar els esforços concertats en determinades actuacions.

A10. Per a què la planificació pressupostària garanteixi el desplegament de les prioritats establertes

A10.1 Incloure en el disseny pressupostari anual de la política de cooperació la previsió dels recursos que específicament es destinaran a cada instrument de cooperació (cooperació tècnica, educació pel desenvolupament i ajut humanitari) i a cada instrument de finançament (subvencions (amb concurrència i sense) i contractes de serveis).

A11. Per a disposar de recursos econòmics addicionals als propis de l’Ajuntament destinats a millorar la qualitat de l’eficàcia i qualitat de la política de cooperació de Santa Coloma

A11.1 Participar de les convocatòries que la Diputació de Barcelona, Entitat Metropolitana i altres organismes posen a disposició dels ens locals per a millorar els instruments de les polítiques locals de cooperació, així com en altres processos d’obtenció de recursos per a actuacions concertades.

## PROGRAMACIÓ

|  | **Semestres** | | | | | | | |
| --- | --- | --- | --- | --- | --- | --- | --- | --- |
|  | **2017** | | **2018** | | **2019** | | **2020** | |
| **ACCIONS** | **S1** | **S 2** | **S 3** | **S 4** | **S 5** | **S 6** | **S 7** | **S 8** |
| A1. Per ampliar la participació de la població en els processos de cooperació. |  |  |  |  |  |  |  |  |
| A1.1 Millorar la comunicació a la ciutadania dels processos de cooperació impulsats des del municipi de Santa Coloma a través de la visibilització dels agents de la cooperació i dels projectes que impulsen. |  |  |  |  |  |  |  |  |
| A1.2 Promoure el voluntariat social a través de les entitats del municipi facilitant informació tècnica sobre instruments de gestió i, difonent en el web de l’Ajuntament informació a la ciutadania sobre opcions de voluntariat existents en l’àmbit de cooperació i la solidaritat al municipi. |  |  |  |  |  |  |  |  |
| A1.3 Portar a terme iniciatives i campanyes de difusió municipal entorn a temàtiques rellevants, dies assenyalats, participació en xarxes de ciutats, etc. |  |  |  |  |  |  |  |  |
| A2. Per impulsar les iniciatives de cooperació i solidaritat dels joves fomentant experiències vivencials i processos col·laboratius en i amb les entitats. |  |  |  |  |  |  |  |  |
| A2.1. Posar en funcionament un canal de comunicació (p.e., mailing, grup de Google, etc.) amb el col·lectiu de joves interessats en implicar-se o impulsar iniciatives de cooperació. |  |  |  |  |  |  |  |  |
| A2.2. Millorar la informació als joves sobre els espais i recursos de cooperació i solidaritat existents a través de diferents canals. |  |  |  |  |  |  |  |  |
| A2.3. Acompanyar (tècnica i econòmicament) a mode d’experiència pilot alguna iniciativa rellevant de cooperació impulsada per joves de Santa Coloma. |  |  |  |  |  |  |  |  |
| A2.4. Difondre entre els joves de la ciutat els valors de la solidaritat, la cultura de la pau i la cooperació al desenvolupament. |  |  |  |  |  |  |  |  |
| A2.5. Establir un canal de participació/ articulació dels joves amb interès en la cooperació i la solidaritat en el Consell de Cooperació. |  |  |  |  |  |  |  |  |
| A3. Per millorar la coherència de les polítiques municipals fomentant sinèrgies i complementarietats entre regidories i departaments. |  |  |  |  |  |  |  |  |
| A3.1 Impulsar mocions del Ple relacionades amb temes d’actualitat vinculats a la Pau, la Solidaritat, els Drets Humans i la Cooperació internacional i donar suport a iniciatives d’incidència social i política. |  |  |  |  |  |  |  |  |
| A3.2 Integrar en els principis i valors de la carta de serveis dels departaments els valors de la responsabilitat global de les actuacions municipals, la qualitat democràtica i la solidaritat. |  |  |  |  |  |  |  |  |
| A3.3 Fomentar la participació del conjunt de s serveis i àrees de l’Ajuntament (a banda del Departament de Cooperació i Solidaritat) en el Consell de Cooperació i les seves comissions permanents. |  |  |  |  |  |  |  |  |
| A3.4 Impulsar processos col·laboratius entre el Departament de Cooperació i Solidaritat i la resta de departaments i àrees de l’Ajuntament per tirar endavant projectes de cooperació tècnica directa municipal. |  |  |  |  |  |  |  |  |
| A3.5 Introduir requisits de responsabilitat global en els procediments i plecs de contractació pública . |  |  |  |  |  |  |  |  |
| A4. Per afavorir relacions de complementarietat, col·laboració i co-creació d’iniciatives de cooperació entre els agents de la cooperació, enfortint els vincles i sinèrgies entre aquests. |  |  |  |  |  |  |  |  |
| A4.1. Impulsar el funcionament col·laboratiu del Consell de Cooperació a través de la constitució de comissions permanents associades als àmbits i objectius d’incidència del Pla Director |  |  |  |  |  |  |  |  |
| A4.2. Realitzar sessions monogràfiques de treball participatiu en el Consell de Cooperació entorn a temàtiques rellevants que possibilitin compartir experiències i generar aprenentatges. |  |  |  |  |  |  |  |  |
| A4.3. Fomentar la interacció de les entitats fora del Consell de Cooperació a través d’activitats que portin al reforç de les complementarietats institucionals i la creació de sinèrgies. |  |  |  |  |  |  |  |  |
| A4.4. Impulsar processos pilot de treball conjunt en projectes que puguin requerir del suport d’altres agents (p.e, altres entitats, àrees de l’ajuntament, centres educatius, experts, etc.) per accelerar la seva incidència. |  |  |  |  |  |  |  |  |
| A4.5. Facilitar la comunicació entre els agents a través de l’ús de les noves tecnologies, eines i xarxes socials (p.e, per elaborar col·laborativament un calendari anual activitats, debatre sobre qüestions d’interès, etc.). |  |  |  |  |  |  |  |  |
| A5. Per enfortir les capacitats dels agents de la cooperació en temes rellevants i significatius |  |  |  |  |  |  |  |  |
| A5.1 Concretar les necessitats específiques de formació dels agents de la cooperació a Santa Coloma. |  |  |  |  |  |  |  |  |
| A5.2 Realitzar un programa amb propostes i recursos formatius que s’adeqüi a les necessitats identificades i possibiliti l’adquisició de coneixements i el desenvolupament d’aprenentatges del agents. |  |  |  |  |  |  |  |  |
| A6. Per consolidar la política pública de cooperació de Santa Coloma i les relacions de cooperació directa municipal i institucional amb altres municipis, xarxes i associacions de governs locals en l’àmbit estatal i internacional |  |  |  |  |  |  |  |  |
| A6.1 Impulsar processos de col·laboració amb altres municipis de l’àrea metropolitana en la identificació de reptes i estratègies conjuntes en l’àmbit de cooperació i la solidaritat. |  |  |  |  |  |  |  |  |
| A6.2 Participar activament del processos de concertació i de treball en xarxa dels organismes mancomunats com ara la Diputació de Barcelona , incloent la participació en xarxes europees de municipis per a impulsar projectes municipals estratègics mitjançant la recerca de fons, bones pràctiques, acords d’associació, etc. |  |  |  |  |  |  |  |  |
| A7. Per consolidar la cooperació al desenvolupament en les seves dos modalitats: |  |  |  |  |  |  |  |  |
| a)     Cooperació directa municipal |  |  |  |  |  |  |  |  |
| A7.1 Consolidar els processos oberts de cooperació directa municipal i generar oportunitats de participació en nous projectes coherents amb els àmbits d’especialització dels serveis municipals |  |  |  |  |  |  |  |  |
| A7.2 Afavorir la participació de la plantilla de personal de les àrees i serveis de l’Ajuntament (a banda del Departament de Cooperació i Solidaritat) en missions tècniques de projectes de cooperació (existents o nous) que tinguin com a prioritat l’ampliació de capacitats locals per a la millora dels serveis públics i la qualitat democràtica dels governs locals. |  |  |  |  |  |  |  |  |
| A7.3 Establir un marc de cooperació directa municipal en el que s’estableixin les modalitats de suport i àmbits d’especialització de les àrees i serveis de l’Ajuntament així com el procediment de coordinació i desplegament a seguir. |  |  |  |  |  |  |  |  |
| A7.4 Enfortir les capacitats i el coneixement de les àrees i serveis sobre la cooperació directa municipal a través d’accions de formació al personal tècnic, comunicació, formació, intercanvi d’experiències i generació d’aprenentatges. |  |  |  |  |  |  |  |  |
| b)    Cooperació al desenvolupament i solidaritat a iniciativa del teixit associatiu i la ciutadania. |  |  |  |  |  |  |  |  |
| A7.5. Planificar la publicació de la convocatòria de subvencions per a projectes de cooperació, sensibilització i EpD a temps i dotar-la dels recursos suficients |  |  |  |  |  |  |  |  |
| A7.6. Adequar la convocatòria ordinària de subvencions per a actuacions de cooperació a les prioritats d’incidència d’aquest Pla Director i millorar els instruments per a la seva gestió |  |  |  |  |  |  |  |  |
| A7.7. Establir els criteris per a la formalització de convenis directes de col·laboració (sense concurrència) amb entitats que portin a terme projectes de cooperació al desenvolupament. Harmonitzar els instruments de gestió d’aquests convenis directes amb els instruments de gestió dels projectes subvencionats a través de la convocatòria de subvencions. |  |  |  |  |  |  |  |  |
| A7.8 Oferir eines i instruments que facilitin la gestió de les actuacions a les entitats (p.e, eines de planificació i seguiment, eines d’avaluació, etc.). |  |  |  |  |  |  |  |  |
| A7.9 Complementar el seguiment de les actuacions subvencionades amb sessions presencials (p.e, reunions bilaterals, sessions informatives obertes al públic, sessions de presentació en el Consell de Cooperació) que possibilitin compartir els processos i identificar aprenentatges. |  |  |  |  |  |  |  |  |
| A8. Per consolidar la sensibilització i Educació per al Desenvolupament i la Pau com a instruments de la política de cooperació i solidaritat |  |  |  |  |  |  |  |  |
| A8.1. Elaborar un programa de Sensibilització i d’Educació pel Desenvolupament i la Pau (EPD) que estableixi prioritats específiques i que inclogui la coordinació d’esforços amb altres àrees de l’Ajuntament per a la integració de l’EPD en els centres educatius, com a contingut curricular complementari. |  |  |  |  |  |  |  |  |
| A8.2. Fomentar la generació d’aprenentatges en les experiències en EpD dels centres educatius, i sistematitzar les bones pràctiques per a possibilitar la transferència a altres centres educatius. |  |  |  |  |  |  |  |  |
| A8.3. Per a la convocatòria de subvencions amb concurrència, generar instruments específics per als projectes de sensibilització i EPD (p.e, criteris, formularis, requisits pressupostaris, etc.). |  |  |  |  |  |  |  |  |
| A8.4. Harmonitzar els instruments de gestió dels convenis de col·laboració directa amb entitats que portin a terme projectes en l’àmbit de l’EPD amb els instruments de gestió dels projectes d’EPD subvencionats a través de la convocatòria de subvencions. |  |  |  |  |  |  |  |  |
| A9. Per seguir contribuint de manera efectiva a les necessitats d’ajut humanitari |  |  |  |  |  |  |  |  |
| A9.1 Respondre a les crides d’ajut humanitari del Fons Català de Cooperació al Desenvolupament i del Comitè Català d’Ajut Humanitari d’Emergència, mantenint la coordinació amb la resta d’agents. |  |  |  |  |  |  |  |  |
| A9.2 Donar suport a accions de sensibilització i informació a la ciutadania per fomentar la seva col·laboració i participació en les campanyes impulsades. |  |  |  |  |  |  |  |  |
| A9.3 Impulsar la coordinació de les iniciatives de solidaritat de la ciutadania i les entitats que responen a crides d’ajut humanitari d’emergències. |  |  |  |  |  |  |  |  |
| A9.4 Donar suport a iniciatives d’acció humanitària en crisis de llarga durada impulsades per agents especialitzats de Santa Coloma. |  |  |  |  |  |  |  |  |
| A10. Per a què la planificació pressupostària garanteixi el desplegament de les prioritats establertes |  |  |  |  |  |  |  |  |
| A10.1 Incloure en el disseny pressupostari anual de la política de cooperació la previsió dels recursos que específicament es destinaran a cada instrument de cooperació. |  |  |  |  |  |  |  |  |
| A11. Per a disposar de recursos econòmics addicionals als propis de l’Ajuntament destinats a millorar la qualitat de l’eficàcia i qualitat de la política de cooperació de Santa Coloma |  |  |  |  |  |  |  |  |
| A11.1 Participar de les convocatòries que la Diputació de Barcelona, Entitat Metropolitana i altres organismes posen a disposició dels ens locals per a millorar els instruments de les polítiques locals de cooperació, així com en altres processos d’obtenció de recursos per a actuacions concertades. |  |  |  |  |  |  |  |  |

# **Desplegament, seguiment i avaluació**

## Planificació i seguiment anual

El desplegament d’aquest Pla Director es realitzarà mitjançant l’elaboració de **plans anuals que concretaran les accions a realitzar-se per semestres i el pressupost associat** de cada anualitat segons la programació associada en aquest Pla.

A inicis de cada any, es presentarà un **Informe de seguiment de l’execució del Pla Anual** que presentarà:

1. El grau d’execució de cada línia d’acció (% d’accions realitzades) i el resultat dels indicadors associats (veure Annex). El Pla identificarà les accions pendents d’executar-se que seran valorades per a ser incloses en el Pla anual del següent any.
2. La petjada d’incidència del conjunt d’actuacions impulsades durant l’any, per àmbits d’incidència i pels Objectius de Desenvolupament Sostenible.
3. L’execució pressupostària per àmbits d’incidència, instruments de cooperació i instruments de finançament.

Tant el Pla Anual com l’Informe de seguiment seran elaborats pel Departament de Cooperació i Solidaritat de l’Ajuntament i es presentaran a inicis i finals d’any al Consell de Cooperació.

## Avaluació de resultats final


En finalitzar la vigència d’aquest Pla Director, el mes de maig de l’any 2020, es durà a terme una avaluació final de resultats que analitzarà la mesura en la que s’ha contribuït als objectius fixats a partir de les accions impulsades. L’avaluació generarà explicacions sobre les raons que expliquen el grau d’assoliment dels resultats esperats.

L’avaluació complirà els estàndards d’avaluació en l’àmbit de la cooperació internacional establerts pel Comitè d’Ajut al Desenvolupament de la OCDE i analitzarà els criteris de pertinença, coherència, eficàcia, eficiència i sostenibilitat.

L’estudi d’avaluació es realitzarà externament i comptarà amb la participació dels agents de la cooperació i els plans anuals i els informes de seguiment anual com a informació de base. Els resultats de l’avaluació seran accessibles al conjunt dels agents de la cooperació.

# **Annexes**

## Annex 1. Procés de participació



## Annex 2. Taula d’indicadors per al seguiment del Pla Director

| **ACCIONS** | **Indicadors** |
| --- | --- |
| A1. Per ampliar la participació de la població en els processos de cooperació. |  |
| A1.1 Millorar la comunicació a la ciutadania dels processos de cooperació impulsats des del municipi de Santa Coloma a través de la visibilització dels agents de la cooperació i dels projectes que impulsen. | Jornades de cooperació realitzades |
| A1.2 Promoure el voluntariat social a través de les entitats del municipi facilitant informació tècnica sobre instruments de gestió i, difonent en el web de l’Ajuntament informació a la ciutadania sobre opcions de voluntariat existents en l’àmbit de cooperació i la solidaritat al municipi. | Informació instruments facilitada Informació opcions voluntariat penjada |
| A1.3 Portar a terme iniciatives i campanyes de difusió municipal entorn a temàtiques rellevants, dies assenyalats, participació en xarxes de ciutats, etc. | Núm. de campanyes realitzades % de les campanyes planificades realitzades |
| A2. Per impulsar les iniciatives de cooperació i solidaritat dels joves fomentant experiències vivencials i processos col·laboratius en i amb les entitats. |  |
| A2.1. Posar en funcionament un canal de comunicació (p.e., mailing, grup de google, etc.) amb el col·lectiu de joves interessats en implicar-se o impulsar iniciatives de cooperació. | Canal de comunicació establertNúm. de joves usuaris |
| A2.2. Millorar la informació als joves sobre els espais i recursos de cooperació i solidaritat existents a través de diferents canals. | Núm. D'accions d'informació realitzades % d'accions realitzades de les planificades |
| A2.3. Acompanyar (tècnica i econòmicament) a mode d’experiència pilot alguna iniciativa rellevant de cooperació impulsada per joves de Santa Coloma. | Núm. d'experiències acompanyades |
| A2.4. Difondre entre els joves de la ciutat els valors de la solidaritat, la cultura de la pau i la cooperació al desenvolupament. | Núm. d'accions de difusió realitzades Núm. de joves beneficiaris |
| A2.5. Establir un canal de participació/ articulació dels joves amb interès en la cooperació i la solidaritat en el Consell de Cooperació. | Canal de comunicació establert Núm. de joves usuaris |
| A3. Per millorar la coherència de les polítiques municipals fomentant sinèrgies i complementarietats entre regidories i departaments. |  |
| A3.1 Impulsar mocions del Ple relacionades amb temes d’actualitat vinculats a la Pau, la Solidaritat, els Drets Humans i la Cooperació internacional i donar suport a iniciatives d’incidència social i política. | Núm. de mocions impulsades |
| A3.2 Integrar en els principis i valors de la carta de serveis dels departaments els valors de la responsabilitat global de les actuacions municipals, la qualitat democràtica i la solidaritat. | % d'àrees en les que s'ha integrat |
| A3.3 Fomentar la participació del conjunt de s serveis i àrees de l’Ajuntament (a banda del Departament de Cooperació i Solidaritat) en el Consell de Cooperació i les seves comissions permanents. | % d'àrees convocades que han assistir |
| A3.4 Impulsar processos col·laboratius entre el Departament de Cooperació i Solidaritat i la resta de departaments i àrees de l’Ajuntament per tirar endavant projectes de cooperació tècnica directa municipal. | Núm. De processos impulsats |
| A3.5 Introduir requisits de responsabilitat global en els procediments i plecs de contractació pública. | Requisits introduïts en els plecs |
| A4. Per afavorir relacions de complementarietat, col·laboració i co-creació d’iniciatives de cooperació entre els agents de la cooperació, enfortint els vincles i sinèrgies entre aquests. |  |
| A4.1. Impulsar el funcionament col·laboratiu del Consell de Cooperació a través de la constitució de comissions permanents associades als àmbits i objectius d’incidència del Pla Director | % de comissions creades |
| A4.2. Realitzar sessions monogràfiques de treball participatiu en el Consell de Cooperació entorn a temàtiques rellevants que possibilitin compartir experiències i generar aprenentatges. | Núm. o % de monogràfics realitzats |
| A4.3. Fomentar la interacció de les entitats fora del Consell de Cooperació a través d’activitats que portin al reforç de les complementarietats institucionals i la creació de sinèrgies. | Núm. o % d'activitats realitzades |
| A4.4. Impulsar processos pilot de treball conjunt en projectes que puguin requerir del suport d’altres agents (p.e, altres entitats, àrees de l’ajuntament, centres educatius, experts, etc.) per accelerar la seva incidència. | Núm. de projectes pilot engegats |
| A4.5. Facilitar la comunicació entre els agents a través de l’ús de les noves tecnologies, eines i xarxes socials (p.e, per elaborar col·laborativament un calendari anual activitats, debatre sobre qüestions d’interès, etc.). | Núm. d'entitats que valoren satisfactòriament les eines |
| A5. Per enfortir les capacitats dels agents de la cooperació en temes rellevants i significatius |  |
| A5.1 Concretar les necessitats específiques de formació dels agents de la cooperació a Santa Coloma. | Document de necessitats formatives elaborat |
| A5.2 Realitzar un programa amb propostes i recursos formatius que s’adeqüi a les necessitats identificades i possibiliti l’adquisició de coneixements i el desenvolupament d’aprenentatges del agents. | Programa de formació realitzat % d'accions del programa realitzades |
| A6. Per consolidar la política pública de cooperació de Santa Coloma i les relacions de cooperació directa municipal i institucional amb altres municipis, xarxes i associacions de governs locals en l’àmbit estatal i internacional |  |
| A6.1 Impulsar processos de col·laboració amb altres municipis de l’àrea metropolitana en la identificació de reptes i estratègies conjuntes en l’àmbit de cooperació i la solidaritat. | Núm. processos de col·laboració impulsats |
| A6.2 Participar activament del processos de concertació i de treball en xarxa dels organismes mancomunats com ara la Diputació de Barcelona , incloent la participació en xarxes europees de municipis per a impulsar projectes municipals estratègics mitjançant la recerca de fons, bones pràctiques, acords d’associació, etc. | Núm. De xarxes en les que SCG participaNúm. D'iniciatives en les que SCG ha participat |
| A7. Per consolidar la cooperació al desenvolupament en les seves dos modalitats: |  |
| a)     Cooperació directa municipal |  |
| A7.1 Consolidar els processos oberts de cooperació directa municipal i generar oportunitats de participació en nous projectes coherents amb els àmbits d’especialització dels serveis municipals | Núm. d'iniciatives de cooperació tècnica directa impulsades |
| A7.2 Afavorir la participació de la plantilla de personal de les àrees i serveis de l’Ajuntament (a banda del Departament de Cooperació i Solidaritat) en missions tècniques de projectes de cooperació (existents o nous) que tinguin com a prioritat l’ampliació de capacitats locals per a la millora dels serveis públics i la qualitat democràtica dels governs locals. | Núm. d'àrees participants en projectes de cooperació |
| A7.3 Establir un marc de cooperació directa municipal en el que s’estableixin les modalitats de suport i àmbits d’especialització de les àrees i serveis de l’Ajuntament així com el procediment de coordinació i desplegament a seguir. | Marc establert |
| A7.4 Enfortir les capacitats i el coneixement de les àrees i serveis sobre la cooperació directa municipal a través d’accions de formació al personal tècnic, comunicació, formació, intercanvi d’experiències i generació d’aprenentatges. | % de sessions de formació realitzades en relació a les planificades Núm. de sessions realitzades Núm. d'àrees participants |
| b)    Cooperació al desenvolupament i solidaritat a iniciativa del teixit associatiu i la ciutadania. |  |
| A7.5. Planificar la publicació de la convocatòria de subvencions per a projectes de cooperació, sensibilització i EpD a temps i dotar-la dels recursos suficients | % de retard de la convocatòria Dotació econòmica de la convocatòria |
| A7.6. Adequar la convocatòria ordinària de subvencions per a actuacions de cooperació a les prioritats d’incidència d’aquest Pla Director i millorar els instruments per a la seva gestió | Prioritats del PD integrades en les bases i instruments de la convocatòria |
| A7.7. Establir els criteris per a la formalització de convenis directes de col·laboració (sense concurrència) amb entitats que portin a terme projectes de cooperació al desenvolupament. Harmonitzar els instruments de gestió d’aquests convenis directes amb els instruments de gestió dels projectes subvencionats a través de la convocatòria de subvencions. | Criteris establerts |
| A7.8 Oferir eines i instruments que facilitin la gestió de les actuacions a les entitats (p.e, eines de planificació i seguiment, eines d’avaluació, etc.). | % d'eines i instruments oferts dels planificats |
| A7.9 Complementar el seguiment de les actuacions subvencionades amb sessions presencials (p.e, reunions bilaterals, sessions informatives obertes al públic, sessions de presentació en el Consell de Cooperació) que possibilitin compartir els processos i identificar aprenentatges. | Núm. De sessions realitzades % de les entitats amb les que s'han realitzat reunions |
| A8. Per consolidar la sensibilització i Educació per al Desenvolupament i la Pau com a instruments de la política de cooperació i solidaritat |  |
| A8.1. Elaborar un programa de Sensibilització i d’Educació pel Desenvolupament i la Pau (EPD) que estableixi prioritats específiques i que inclogui la coordinació d’esforços amb altres àrees de l’Ajuntament per a la integració de l’EPD en els centres educatius, com a contingut curricular complementari. | Programa elaborat |
| A8.2. Fomentar la generació d’aprenentatges en les experiències en EpD dels centres educatius, i sistematitzar les bones pràctiques per a possibilitar la transferència a altres centres educatius. | Documents de generació d'aprenentatges i amb bones pràctiques disponibles |
| A8.3. Per a la convocatòria de subvencions amb concurrència, generar instruments específics per als projectes de sensibilització i EPD (p.e, criteris, formularis, requisits pressupostaris, etc.). | Instruments específics per EPD disponibles |
| A8.4. Harmonitzar els instruments de gestió dels convenis de col·laboració directa amb entitats que portin a terme projectes en l’àmbit de l’EPD amb els instruments de gestió dels projectes d’EPD subvencionats a través de la convocatòria de subvencions. | Instruments harmonitzats |
| A9. Per seguir contribuint de manera efectiva a les necessitats d’ajut humanitari |  |
| A9.1 Respondre a les crides d’ajut humanitari del Fons Català de Cooperació al Desenvolupament i del Comitè Català d’Ajut Humanitari d’Emergència, mantenint la coordinació amb la resta d’agents. | Núm. crides d'ajut humanitari a les quals s'ha participat |
| A9.2 Donar suport a accions de sensibilització i informació a la ciutadania per fomentar la seva col·laboració i participació en les campanyes impulsades. | Núm. D'accions de sensibilització i informació realitzades % d'accions realitzades en relació a les planificades |
| A9.3 Impulsar la coordinació de les iniciatives de solidaritat de la ciutadania i les entitats que responen a crides d’ajut humanitari d’emergències. | Núm. d'iniciatives a les quals s'ha contribuït a coordinar |
| A9.4 Donar suport a iniciatives d’acció humanitària en crisis de llarga durada impulsades per agents especialitzats de Santa Coloma. | Núm. d'iniciatives a les quals s'ha donat suport |
| A10. Per a què la planificació pressupostària garanteixi el desplegament de les prioritats establertes |  |
| A10.1 Incloure en el disseny pressupostari anual de la política de cooperació la previsió dels recursos que específicament es destinaran a cada instrument de cooperació. | Dotació pressupostària (absolut i % dels ingressos propis) Pressupost per instruments realitzat i % de compliment |
| A11. Per a disposar de recursos econòmics addicionals als propis de l’Ajuntament destinats a millorar la qualitat de l’eficàcia i qualitat de la política de cooperació de Santa Coloma |  |
| A11.1 Participar de les convocatòries que la Diputació de Barcelona, Entitat Metropolitana i altres organismes posen a disposició dels ens locals per a millorar els instruments de les polítiques locals de cooperació, així com en altres processos d’obtenció de recursos per a actuacions concertades. | Núm. De convocatòries a les que s'ha participat |

## GLOSSARI

**Objectius de Desenvolupament Sostenible (ODS)**

Conjunt [d’objectius globals establerts per l’organització de les Nacions Unides](https://sustainabledevelopment.un.org/index.php?menu=1300) que s’orienten a eradicar la pobresa, protegir el planeta i assegurar la prosperitat per a totes les persones. Els 17 objectius engloben el conjunt d’eixos d’acció per assolir un desenvolupament sostenible a través de la implementació de l’Agenda 2030, aprovada el 25 de setembre del 2015. Els 17 objectius són universalment aplicables a tots els països i compten, cadascun d’ells, amb una sèrie d’objectius específics (les metes) que s'han d'assolir en els propers 15 anys.

**Petjada d’incidència en els ODS**

Representació gràfica dels objectius (ODS) als que els agents de la cooperació contribueixen a través de les seves accions, projectes i programes. Es tracta d’una manera de visualitzar en quins àmbits del desenvolupament sostenible està incidint la política de cooperació al desenvolupament local. Possibilita reflectir en quina mesura aquesta política té una major o menor vocació de focalització en els alguns ODS i en quins són els àmbits d’especialització. La metodologia permet fer una lectura de la petjada d’incidència per cada agent i en conjunt. Es tracta d’una metodologia ideada des d’una aproximació de contribució (i no d’atribució) als canvis desitjats.

**Ciutats resilients**

S’entén per ciutats resilients aquelles que són capaces d’articular processos recurrents de prevenció dels impactes de nous esdeveniments (econòmics, socials i ecològics). El [Centre per a la Resiliència de la Universitat de Estocolm](http://www.stockholmresilience.org/research/research-themes/urban.html) destaca la importància que té per a les ciutats l’establiment de mecanismes i processos a través dels quals la ciutadania, els agents i els òrgans de govern siguin capaços de generar aprenentatges i de reaccionar davant dels fenòmens canviants i incerts en el futur.

1. [Veure l’informe d’Avaluació del pla director de cooperación, solidaritat i foment de la pau a Santa Coloma de Gramenet (2011-2015).](https://www.gramenet.cat/fileadmin/Files/Ajuntament/cooperacio/docs/Informe_Avaluacio_PD_Sta_Coloma.pdf) [↑](#footnote-ref-1)
2. Projecte de resolució remès a la cimera de les Nacions Unides per a l'aprovació de l'agenda per al desenvolupament després de 2015, per l'Assemblea General de les Nacions Unides. [↑](#footnote-ref-2)
3. Conjunt d'objectius globals per eradicar la pobresa, protegir el planeta i assegurar la prosperitat per a tots com a part d'una nova agenda de desenvolupament sostenible. En total son 17 objectius orientats a l’acció, concisos, fàcils de comunicar, i universalment aplicables a tots els països i una sèrie de metes específiques que s'han d'assolir en els propers 15 anys. [↑](#footnote-ref-3)
4. La Carta de Serveis del Departament de Cooperació i Solidaritat de l’Ajuntament presenta els serveis que possibiliten el desplegament d’aquesta missió. [↑](#footnote-ref-4)
5. <http://habitat3.org/wp-content/uploads/New-Urban-Agenda-GA-Adopted-68th-Plenary-N1646660-S.pdf> [↑](#footnote-ref-5)
6. Els objectius d’incidència s’orienten en relació amb els drets humans de les dones tal i com queden descrits al Pla Director de Cooperació Generalitat de Catalunya (2015-2018). [↑](#footnote-ref-6)
7. Metodologia dissenyada per l’equip consultor (veure Annex) [↑](#footnote-ref-7)
8. P.e, Continuar realitzant les jornades de sensibilització sobre cooperació i solidaritat, incloure un apartat permanent o quasi permanent al Full informatiu, incrementar la difusió municipal a les activitats de Cooperació i Solidaritat, intensificar la difusió a través de la cartelleria al carrer, millorar l’espai web, etc. [↑](#footnote-ref-8)
9. Que inclogui, p.e, noves experiències d’aprenentatge com pot ser la participació dels agents en xarxes municipals (p.e. C*iutats constructores de pau, Ciutats refugi, Ciutats educadores, etc.)* [↑](#footnote-ref-9)
10. En el marc del seu Pla Estratègic de Relacions Internacionals. [↑](#footnote-ref-10)
11. P.e.: Formació, prestació de persones especialistes, assessorament tècnic, informació i documentació, acompanyament a processos, etc.) [↑](#footnote-ref-11)
12. P.e: Convivència multicultural i prevenció de l’exclusió, dinamització juvenil, seguretat ciutadana, etc. [↑](#footnote-ref-12)